
საქართველოს მთავრობის
განკარგულება №367

2009 წლის 12 მაისი
ქ. თბილისი

სამოქალაქო ინსტიტუციონალიზმის განვითარების ფონდის დაფუძნების შესახებ
„სამოქალაქო ინსტიტუციონალიზმის განვითარების ფონდის დასაფუძნებლად განსახორციელებელი ღონისძიებების შესახებ” საქართველოს პრეზიდენტის 2009 წლის 11 მაისის №233 ბრძანე​ბუ​ლების შესრულების მიზნით:
1. საქართველოს სასჯელაღსრულების, პრობაციისა და იუ​რი​დიული დახმარების საკითხთა სამინისტრომ უზრუნველყოს სახელმწიფოს სახელით „სამოქალაქო ინსტიტუციონალიზმის განვითარების ფონდის” (შემდგომში – ფონდი) საქართველოს სამოქალაქო კოდექსით განსაზღვრული არასამეწარმეო (არაკო​მერ​ციული) იურიდიული პირის ფორმით დაფუძნება.

2. ფონდის საქმიანობის გამჭვირვალობისა და ეფექტიანი ფუნქციონირების მიზნით ეთხოვოს საქართველოს პრეზიდენტის ადმინისტრაციას, საქართველოს საპარლამენტო უმცირესობასა და უმრავლესობას, არასამთავრობო სექტორს ფონდის მართვასა და ხელმძღვანელობაში მონაწილეობის მიღება. 

3. ამ განკარგულების მოთხოვნათა გათვალის​წინებით, სა​ქარ​თველოს სასჯელაღსრულების, პრობაციისა და იურიდიული დახ​მარების საკითხთა სამინისტროს მიენიჭოს უფ​ლება​მოსი​ლება, სახელმწიფოს სახელით:

ა) ხელი მოაწეროს ფონდის დაფუძნება-რეგისტრა​ციი​სათ​ვის საჭირო ყველა დოკუმენტს;

ბ) გამართოს კონსულტაციები საქართველოს პრეზიდენტის ადმინისტრაციასთან, საქართველოს საპარლამენტო უმცირე​სო​ბასა და უმრავლესობასთან, არასამთავრობო სექტორთან ფონ​დის მართვისა და ხელმძღვანელი ორგანოების ფორმირების მიზნით და უზრუნველყოს ამ ღონისძიებებთან დაკავშირებული საორგანიზაციო საკითხების გადაწყვეტა. 
4. საქართველოს ეკონომიკური განვითარების სამინისტრომ უზრუნველყოს ფონდის ფუნქციონირებისათვის აუცი​ლე​ბელი ქო​​​ნების მისთვის გადაცემა საქართველოს კანონმდებლობით დადგენილი ფორმით. 
პრემიერ-მინისტრი          ნიკა გილაური
